АҞӘА, мшаԥы 12 – Sputnik, Сариа Кәарацхьиаԥҳа. Гәдоуҭатәи "Риҵа" ашьапылампылтә клуб "Гагра" иаԥнагеит 1:0 ҳәа. Абри атәы Sputnik иазааицҳаит ашьапылампылтә лига адиректор Витали Федоренко.
30-тәи аминуҭ азы ахьчаҩбжа Астамыр Ҭарба ампыл амба иҭеиршәит.
"Риҵа" жәылон, "Гагра" еиҳарак аҽахьчон. Иуҳәар ауеит ампыл аҭаршәра алшаратәы ахҭысқәа шырацәамыз", - ҳәа иҳәоит Федоренко.
Федоренко игәаанагарала ахәмарра акомандақәа рыҩбагьы рзы акыр иуадаҩын.
Ашьапылампылтә клуб "Гагра" атурниртә таблицаҿ аҩбатәи аҭыԥ ннакылоит.
"Риҵеи" "Афони" ахԥатәи аҭыԥ еиҟәыршоит.